समाचारपरिक्रमा "बघेरा इतिहास" पुस्तक का विमोचन सम्पन्न - 'The Core' -National Monthly (Hindi, English, Marathi, Telugu)
समाचारपरिक्रमा "बघेरा इतिहास" पुस्तक का विमोचन सम्पन्न
सनातन प्रकाशन जयपुर द्वारा शरद पूर्णिमा को आयोजित पुस्तक विमोचन समारोह हमें केकड़ी (अजमेर) की इतिहासविद् श्रीमती पुष्पा शर्मा की कृति "बघेरा-इतिहास पुरातत्त्व और पर्यटन" का विमोचन सम्पन्न हुआ।
इस अवसर पर समारोह के मुख्य अतिथि साहित्यकार डॉ. सांवर सिंह यादव ने कहा कि बघेरा का इतिहास क्षेत्रीय इतिहास की ऐसी अनमोल धरोहर है जिससे अजमेर, पुष्कर और टोंक भू-भाग के मध्य युगीन इतिहास के कई अन्धकारमय पक्ष उजागर होगें। उन्होंने कहा कि क्षेत्रीय इतिहास, संस्कृति और कला से ही प्रदेश और देश के इतिहास को समृद्धि मिलती है।
इस अवसर पर इतिहासविद् प्रधानाचार्य चन्द्रप्रकाश लढ़ा ने कहा कि बघेरा के पुरातत्त्व एवं कला जगत से सजी यह कृति राजस्थान की सारस्वत संस्कृति के भण्डार की नायाब कृति है। इस अवसर पर लेखिका पुष्पा शर्मा ने कृति के अध्यायों की विस्तृत भूमिका प्रस्तुत कर प्रश्नकर्ताओं की जिज्ञासा का प्रमाण सहित निराकरण किया। उन्होंने कृति में समाहित अनेक मूर्ति शिल्प, लेख एवं मन्दिर स्थापत्य का विवरण भी प्रस्तुत किया। समारोह में जयपुर, अजमेर के अनेक साहित्यकारों के साथ शिक्षाविद् बृज किशोर शर्मा, जयप्रकाश शर्मा, इतिहासविद् डॉ. उर्मिला शर्मा, पूर्व क्रय अधिकारी बांगड़ ग्रुप जुगल किशोर शर्मा, श्रीमती सुमन शर्मा, सहायक प्रबन्धक कमल किशोर शर्मा (मुहानाग्रुप) लेखाकार कृष्ण किशोर शर्मा, दीपक जोशी, हरि किशन गौड़, सुश्री अदिती गौड़, अक्षिता गौड़, भावना गौड़, स्वप्निल शर्मा सहित तितिक्षा शर्मा भी मौजूद थे। समारोह में लेखिका का पर्यटन विकास समिति झालावाड़ की ओर से श्री नाथ द्वारा जी का ओपरना पहनाकर एवं श्री फल भेंटकर सम्मान किया गया। आभार सनातन प्रकाशन के प्रबन्धक मनोज अरोड़ा ने ज्ञापित किया।